Kameel – Sticks en die verleidster – toortsie.com
Kameel – Sticks en die verleidster
Oktober 27, 2017 Oktober 27, 2017 ~ Kameel
Lê-jou-eier: fluister Afrikaanse liefdeswoordjies
Kyk ek moet hierdie grusame liefdeslied… of woordjies so vinnig as moontlik agter my rug kry; dit smokkel met my kop.
Hot lady slaan haar lang lenige arms om Sticks se lyf en trek hom tot teenaan haar. Sticks – nogsteeds oorweldig deur die skone dame se aandag – se laaste weerstand verdwyn soos mis voor die son, en hy gee homself gewilliglik oor aan die verleidster, wat met ‘n sagte stem liefdeswoordjies in sy oor fluister. “Liefling, die oomblik toe ek jou daar tussen die manne sien sit was my hart verower. Een kyk van jou het die bloed deur my are laat pols, en my knieë lamgemaak. Ek kon jou daar en dan opvreet van liefde, maar het geweet ek moet wag totdat ons alleen is. Ek weet, ek weet ek praat te veel maar hierdie lyf…. hierdie spiere…. dit is om van mal te word. Jy is my alles…. my son, my maan, my sterre. Ek het jou lief, ek sal jou ewig liefhê… en jou beeld sal altyd by my bly. Soen my, soen my weer en weer en weer….my liefling, my hottentot, my gevalle held.
‹ Previous‘n Verjaarsdag vol verrassings
Next ›Singing all the way!
38 thoughts on “Kameel – Sticks en die verleidster”
Oktober 27, 2017 om 3:53 nm
Skitterend Kameel! Elke man sal vir daardie houding en woorde val!
Oktober 27, 2017 om 4:01 nm
Dankie Una. Nou kan ek rustig aangaan met my lewe siende dat Sticks nou opgevreet is. Kan die boek toemaak.
Oktober 27, 2017 om 4:54 nm
Lekker lag ek vir jou!🤗
Oktober 27, 2017 om 5:08 nm
Jy lag!!!. Ek doen in die laaste tyd iets wat ek nooit in my lewe gedoen het nie. n Boek begin my op stress (doodgewone liefdesverhaal) dan lees ek sy einde, maak vrede daarmee en lees die boek dan rustig verder. Ek lê dit voor oudword se deur 😡
Oktober 27, 2017 om 6:35 nm
Ek doen dit ook af en toe! Dink regtig dis ons ouderdom. Die lewe het genoeg onsekerhede, so my boeke moet voorspelbaar wees; soms.🙈
Oktober 27, 2017 om 7:02 nm
Presies….. daar is genoeg stress 😕
Oktober 27, 2017 om 7:16 nm
Ek lees ook ‘n boek op ‘n paar plekke en is dan baie rustiger om die storie te geniet.
Oktober 28, 2017 om 6:01 vm
Dis iets wat ek nooit gedink het ek sal doen nie. Het dit tot vir my kinders gepredik. Dit maak egter vir ‘n rustiger lees 😊
Oktober 28, 2017 om 3:55 nm
Nee, nee, nee julle drie, mens doen nie daai ding nie. Dan is ek nog ver van oud af
November 1, 2017 om 9:57 nm
Ja Trommeltjies verstaan ook nie daai deng nie maar dan ek is my kop nog spring chicken let wel nie spring bidsprinkaan nie!
Oktober 27, 2017 om 3:59 nm
Ag,die arme Sticks…wis nie eens hy is een van baie nie. Veertjie vir Kameel!
Oktober 27, 2017 om 4:03 nm
Sal die veertjie in my hoed sit dankie 😀 Ja die Sticks val toe vir ‘n oeroue trick.
Oktober 27, 2017 om 4:06 nm
Oehoee, bravo vir die romantiese (en slinkse) vrou 💞. Nog ‘n held het geval. Lekker bydrae Kameel!
Oktober 27, 2017 om 4:08 nm
Dankie Hester. Het eerder maar nie my kinders om bydraes gevra nie…. weet nie wat dan daar uit sou kom nie.
Oktober 27, 2017 om 7:20 nm
Haha, my kinders weier om met my te praat oor seks – na hulle mening behoort ‘n moeder nie van sulke goed te weet nie. Like a Virgin tra-la-la.
Oktober 27, 2017 om 7:13 nm
Oktober 28, 2017 om 6:05 vm
Dankie perdebytjie. Net te dankbaar dis agter my!!!
Oktober 27, 2017 om 7:15 nm
Dankie dat jy ons blog verteenwoordig in hierdie uitdaging.
Oktober 28, 2017 om 6:04 vm
Trek jy kopuit Toorts? Hester het ons lekker uitgevang dié week!!!
Oktober 28, 2017 om 8:09 vm
Daar is perke aan alles! 😁
Oktober 27, 2017 om 11:53 nm
Dit was nou n vurige romanse wat vinnig dood geloop het! Daardie lam knieë het my laat lag. Onthou daar is(nou moet ek eers gaan tel) ses knieë wat lam is!!!! Bly ek het net twee. Hierdie Liefdes verklaring het my ook die nag wakker gehou en sommer nagmerries gegee ook!
Oktober 28, 2017 om 5:53 vm
Nou laat jy my lag…. eers die knieë gaan tel. Hester het ons in warm water gegooi met dié een…. sorg tot vir slapelose nagte 😯 Sterkte met die skryf van jou liefdeswoordjies!!!
Oktober 28, 2017 om 10:13 vm
Ongelukkig is ek nie baie liefdevol nie! Sal maar nog daaroor slaap.
Oktober 28, 2017 om 10:26 vm
O liewe scrapy ek moes my verbeelding behoorlik inspan. Vir Hester gesê ek ken net van “Ek is lief vir jou.”
Oktober 28, 2017 om 10:43 vm
Het so gesien. Ek moet myself dwing om daardie woorde te gebruik. Ons het vandag regtig die eerste lekker warm dag gehad 20 grade is amper al te warm.Moes my met sonbrandolie insmeer want my ou wit velletjie kannie die sterk sonstrale vat nie. Alles die aardverwarming se skuld(eintlik menslike indringing)
Oktober 28, 2017 om 11:03 vm
En hier is dit weer ‘ n koue wintersdag. Ons ou aarde weet nie meer wat om met homself aan te vang nie.
Oktober 28, 2017 om 5:44 vm
Oktober 28, 2017 om 10:01 nm
Daardie meneertjie het sy moses teë gekom met madam. Wie kan nou anders as haar woirde met heuning bedrup is
Oktober 29, 2017 om 7:15 vm
Ek dink haar regte naam is Delilah…. sy het dit net nie genoem nie.
Terug pieng: Hot Lady en Sticks, ‘n hygroman – Dis Ekke
November 1, 2017 om 10:01 nm
Delilah het my hare afgeskeer en die poriee doodgebrand met ‘n moderne lasermasjien, maar ek het darem my kop behou! Kameel ek eht in my lewe nog nooit sulke geweldadige storie teegekom nie – miskien moet ek eers op die einde lees!
November 2, 2017 om 12:39 nm
Ag Abrie daar sê jy ook Delilah!!! Ek het hierdie so vinnig as moontlik geskryf om dit agter my te kry…. en die hele tyd klink dit vir my na Simson en Delilah se storie. (Darem bly jy het jou kop behou) Wou haar Delilah noem…. maar besluit toe om bybel maar uit hierdie spulletjie te los. Hygromanse not my cup of tea…. maar toe leer ek darem iets van bidspringkane (dat jy hulle so kan noem)… en hulle eienaardige voortplanting.
November 2, 2017 om 4:33 nm
Wil so al voorkom dat jy besluit het aanval is die beste verdidiging om jou geweldadige storie te verbloem 🙂
November 2, 2017 om 4:52 nm
Jy laat my lag. Ek het ‘n skokkende feit rondom die bidsprinkaan gelees wat vir nog ‘n grusamer storie kon sorg. Gelukkig was ek salig onbewus daarvan toe ek geskryf het. Nog nooit van hottentotsgotte gehou nie….. nou gaan ek hulle nog minder ag. Wou sê “like”
November 2, 2017 om 1:24 nm
So terloops…. wat het jy by Delilah loop soek? Weet jy nie sy is gevaarlik nie? Moet ek nou vir jou predik soos ek vir my seuns gepredik het? Laat daardie kop van jou, vir jou ‘n les wees!!!!
November 2, 2017 om 2:18 nm
Ek bedoel SpriNkaan!!!
November 2, 2017 om 4:44 nm
Wou net kyk hoe sy lyk. Ek is nie soos die ander motte wat te naby die kers gaan nie…
November 2, 2017 om 5:00 nm
Ek lees dit raak in jou skryfwerk. Jy het God se Gees in jou.